ምሩቃንን ለሥራ ዝግጁ የሚያደርግ ፕሮጀክት ሊተገበር ነው
አዲስ አበባ፦ የሳይንስና ከፍተኛ ትምህርት ሚኒስቴር ከአሜሪካ የዓለም አቀፍ የልማት ተራድኦ ድርጅትና የሕፃናት አድን ድርጅት ጋር የከፍተኛ ትምህርት ምሩቃንን በአመራር፣ በጥልቅ አስተሳሰብና በተለያዩ ቴክኒካዊ ክህሎቶች አንጾ ለሥራ ዝግጁ ማድረግ የሚያስችል በስድስት ዩኒቨርሲቲዎች የሚተገበር ፕሮጀክት የትብብር ስምምነት ተፈረመ። የሳይንስና ከፍተኛ
ትምህርት
ሚኒስትር
ፕሮፌሰር
ሂሩት
ወልደማርያም
ስምምነቱ
በሂልተን
ሆቴል
ትናንት
በተፈረመበት
ወቅት
እንደተናገሩት፤
ፕሮጀክቱ
በባህር
ዳር፣
በሐዋሳ፣
በጅግጅጋ፣
በጅማ፣
በመቀሌ
እና
በሰመራ
ዩኒቨርሲቲዎች
እና
በተወሰኑ
የቴክኒክና
ሙያ
ትምህርት
ቤቶችም
ለአንድ
ዓመት
ይተገበራል።
ፕሮጀክቱ
ተመራቂዎች
ለሥራ
የሚያስፈልጓቸውን
ክህሎቶች
እንዲያዳብሩ፣
ለትምህርታቸው
የሚመጥኑ
የሥራ
ዕድሎች
እንዲያገኙ
እንደሚረዳ
ጠቅሰው፣
ተጠያቂነትን፣
ክህሎትን፣
ሥራ
ፈጠራን
አሳታፊነትንና
ተመራማሪነትንም
ያበረታታል
ብለዋል።
ፕሮጀክቱ
አጋሮችን
ከፍተኛ
ትምህርት
ተቋማትንና
የቴክኒክና
ሙያ
ተቋማትን
የሚያገናኝና
የሚደነቅ
ነው
ሲሉ ሚኒስትሯ ተናግረዋል። የአሜሪካ የዓለም አቀፍ የልማት ተራድኦ ድርጅት የወጣቶች እና ትምህርት ዘርፍ ዳይሬክተር ሶኒያ ሮናልድ በበኩላቸው እንደተናገሩት፤ ፕሮጀክቱ የወጣቶችን ዐቅም በመገንባት ተመራቂዎች ለሥራ ብቁ እንዲሆኑ በማድረግ የጎላ አስተዋፅዖ ያበረክታል። ድርጅቱ በመደበው 2ሚሊዮን ዶላር የሚተገበር ነው። በሥነሥርዓቱ ላይ ያነጋገርናቸው የሰመራ ዩኒቨርሲቲ ፕሬዚዳንት ዶክተር አደም ቦሪ ፕሮጀክቱ የበለጠ ተገናኝተን እንድንሠራ እና ተማሪዎቻችን ሥራ የሚያገኙበትን ሁኔታ የሚያመቻች እንዲሁም ከአካዳሚክ ትምህርቱ ውጪ ለሥራ ዓለም የሚያዘጋጃቸው ነው ሲሉ ተናግረዋል። እንደ ዩኒቨርሲቲም መምህራን ተማሪዎችን ለነገ የሥራ ዓለም እንዴት ማዘጋጀት እንዳለባቸው ክህሎት የሚያገኙበት ነው። ካሪኩለሙም በሥራ ፍለጋ ዙሪያ በዚያው ልክ የሚያስተካክልበት ስለሆነ ተመራቂዎች አምራች እንዲሆኑ የሚያግዝ ነ ው። ‹‹ከመጀመሪያው ዓመት
ጀምሮ እስከ መመረቂያ
ዓመት ድረስ ባሉ
ተማሪዎች ላይ እንሠራለን››
ያሉት ዶክተር አደም፣
ተማሪዎች በትምህርት ላይ
እያሉ የሥራ ዓለሙንም
ማወቅ እንዳለባቸው ተናግረዋል። ለዚህም የፕሮጀክቱ ፋይዳ ከፍተኛ መሆኑን ጠቁመዋል። የጅግጅጋ ዩኒቨርሲቲ ኮርፖሬት ኮሚኒኬሽንና ማርኬቲንግ ዳሬክተር አቶ ከማል ሀሺም በበኩላቸው የዩኒቨርሲቲ ተማሪዎች የሚመረቁትን ያህል ሥራ ላያገኙ እንደሚችሉ ጠቅሰው፣ ዩኒቨርሲቲ ባሉበት ወቅት ስለሥራ አፈላለግ እና የሥራ ባህል የአመለካከት ለውጥ እንዲያመጡ እንዲሁም ከሥራው ዓለም ጋር እንዲተዋወቁ የሚሠራበት መሆኑን ገልጸዋል። እንደ አቶ ከማል ገለጻ፤ፕሮጀክቱ ተማሪዎች ተመርቀው ሲውጡ ምን ማድረግ እንዳለባቸው ያሳውቃቸዋል። ሥራ ለመፈለግ ያለውን ችግር እንዲያውቁትና ሲወጡ እንዳይደናገሩ ገና ሳይወጡ የሥራውን ዓለም የሚለማመዱበት ነው ። ስምምነቱን የተፈራረሙት በኢትዮጵያ
በኩል የሳይንስና ከፍተኛ
ትምህርት ሚኒስትር ፕሮፌሰር
ሂሩት ወልደማርያም ሲሆኑ፣
በአሜሪካ የዓለም አቀፍ
የልማት ተራድኦ ድርጅት
በኩል ደግሞ የወጣቶች
እና ትምህርት ዘርፍ
ዳይሬክተር ሶኒያ ሮናልድ
እንዲሁም በሕፃናት አድን
ድርጅት በኩል በኢትዮጵያ
የድርጅቱ ምክትል ዳይሬክተር
ሚዩኪ ሳቶ ናቸው።አዲስ ዘመን መስከረም 13/2012ኃይለማርያም ወንድሙ 